Në shtëpinë e Maria Butinas, në Siberi 
Zëri i Amerikës udhëtoi drejt Rusisë për të parë vendin që brumosi 30-vjeçaren e akuzuar për veprimtari agjenturore në Amerikë.
Dhjetë mijë kilometra larg burgut në Virxhinia ku Maria Butina mbahet që në muajin qershor, prindërit dhe motra e saj mblidhen në shtëpinë e familjes së tyre në qytetin Barnaul, në Siberinë perëndimore. Këtu, askush nuk dyshon tek pafajësia e Marias. Babai i saj, si të tjerë, beson se ajo vetëm po përpiqej të krijonte lidhje me amerikanë. , thotë zoti Butin. Faturat për shpenzimet ligjore po shtohen dhe familja është në vështirësi. Mbështetja politike që duket se po marrin nga Kremlini, ata thonë se nuk po shoqërohet me mbështetje financiare. , thotë Marina Butina, motra e Maria Butinas. Maria Butina studio në këtë qytet dhe ngriti bazat e karrierës së saj në Shkollën e Politikës së Vërtetë, ku trajnohen lobistët e rinj në politikë. Prokurorët amerikanë thonë se kanë prova që dëshmojnë se Maria Butina mbante kontakte me zyrtarë të shërbimit rus të zbulimit. Por, për mësuesin e saj, si dhe për opinionin publik rus, Maria Butina është viktimë e betejave të brendshme të Uashingtonit. , thotë Konstantin Emeshin, themelues i Shkollës së Politikës së Vërtetë. Në Moskë, rasti i zonjës Butina paraqitet si një tjetër agresion i Perëndimit ndaj Rusisë. Në qytetin Barnaul, tensionet mes Moskës dhe Uashingtonit e mbajnë familjen e Maria Butinas në një rreth vicioz. Ata vetëm munden të shpresojnë që vajza t’iu kthehet në shtëpi së shpejti. , thotë Irina Butina, nëna e Maria Butinas. Maria Butina ka pranuar fajësinë për njërën prej akuzave, atë të konspiracionit për të influencuar politikën amerikane, dhe ndërkohë pritet dënimi i saj, ndoshta edhe deportimi. Beteja që rasti i saj ka krijuar mes Moskës dhe Uashingtonit, ka ngjallur drithërima tek shumë prej njerëzve në këtë qytet të largët siberian.